OpenLLM-France/wikimedia huggingface dataset:
# Indioilarraren Tronua

Indiolarraren Tronua Mogol Inperioko enperadoreen eserlekua zen, bitxiz apaindutako tronu ospetsua. Shah Jahan enperadoreak agindu zuen tronua egitea XVII. mendearen hasieran, eta Delhiko Gotorleku Gorrian zegoen Diwan-i-Khan (Audientzia Pribatuen Aretoan edo Ministroen Aretoan) delakoan egon zen kokatuta. Apaingarri askoren artean, bi indioilar zituen atzealdean dantzan, eta hortik datorkio izena.

## Historia

Tronua 1635eko martxoaren 22an inauguratu zen, Shah Jahanen erregealdiaren zazpigarren urteurrenean. Tronu berriari "Bitxien tronua" edo "tronu apaindua" (Takht-Murassa) deitzen zitzaion hasieran, gerora gehitu zitzaion indioilarraren izena..
Nadir Xah agintari persiarrak Mogol inperioa erasotu zuen 1739an, eta bere tropek Delhin sartu eta hiria suntsitu zuten, sarraskia eraginez. Tropa persiarrek Delhi utzi zuten 1739ko maiatzaren hasieran, eta tronua gerra-trofeotzat eraman zuten berekin.
1747ko ekainaren 19an Nadir Xah bere goreko ofizialek hil zutenean, tronua desagertu egin zen, eta, seguruenik, haren objektu baliotsuak sakabanatu edo suntsitu egin ziren, estatu kolpearen kaosean.

## Erreferentziak

* ↑ Mughal Throne Now Sits at Sri Darbar Sahib Complex. .
* ↑ Muhammad Baqir. The Peacock Throne: Romance and Reality. Journal of the Research Society of Pakistan, 3 (1966), pp. 27-32. The inauguration of the throne took place on 3 Shawwal 1044. See Lahori's Padhshahnama in Elliot and Dowson, History of India, vol. 6, pp. 45-6. Also Inayat Khan in Begley and Desai, Shah Jahan Nama, pg. 147.
* ↑ James Fraser. Narrative of a Journey into Khorasan in the years 1821 and 1822 (n.p., 1825), p. 43, cited in Baqir "Peacock Throne", 34-41

## Kanpo estekak

* Datuak: Q938332
* Multimedia: Peacock Throne / Q938332
# Indio

    Artikulu hau elementu kimikoari buruzkoa da; beste esanahietarako, ikus «Indiar (argipena)».
Indioa elementu kimiko bat da, In ikurra eta 49 zenbaki atomikoa dituena. Metal txiro arraro, bigun, xaflakor eta erraz galdatzen den honek aluminioaren eta galioaren antzeko ezaugarri kimikoak dauzka, baina zinkarekin antzekotasun gehiago dauzka (zink meak dira metal honen iturri nagusia). Bere aplikazio nagusia kristal likidozko pantailetan dago, indio-eztainu oxidodun elektrodo gardenak eratuz. Film meheen fabrikazioan ere erabiltzen da, geruza labainkorrak osatzeko. Indioarekin urtze-puntu baxua duten aleazioak ekoizten dira, eta berunik gabeko soldaduren osagaia ere bada.

## Ezaugarri nagusiak

Indioak, galioak bezala, beira bustitzen du. Metal puru gisa, indioak "eztainu-negarra" igortzen du okertua denean. Bere ezaugarri nabarmenetako bat da bere isotoporik arruntena apur bat erradioaktiboa dela; pixkanaka eztainu bihurtu arte degradatzen da beta-igorpen bidez. Erradioaktibitate hau ez omen da arriskutsua, batez ere bere erdibizitza 4,41e urtekoa delako, hau da, Unibertsoaren adina baino lau magnitude handiagoa eta torio naturalarena baino 50.000 luzeagoa. Bere auzokide kadmioa ez bezala, indioa ez da pozoi metakorra.

## Kanpo estekak

* Datuak: Q1094
* Multimedia: Indium / Q1094
# Indio Enea etxea

Indio Enea etxea Lezon dagoen XVIII. mendeko eraikina da, Lezoko Gurutze Santuaren plazako 6. zenbakian kokatzen dena.

## Ezaugarriak

Etxeak oinplano laukizuzena du, estalkia lau isurikoa da eta teilatua fatxadarekiko paraleloa da. Estaliaren hegalak eta estalkiak berak arotzeria fina du, landutako arburuak bai ditu. Ezkerraldean harearrizko ezproi handi bat du, haizete moduan, lehenengo solairutik abiatzen dena.
Beheko solairua, beste bi solairu eta ganbara ditu, azken honetan aireztatzeko baoak dituelarik. Lehenengo eta bigarren solairutan balkoiak sinpleak dira, forjazko baranda apainduekin, eta landutako harrizko mentsuletan sostengatzen dira. Fatxada nagusia harlanduzkoa da.

## Ondarea

Eusko Jaurlaritzak izendatutako ondarea da.

## Erreferentziak

* 1 2 (Ingelesez) «Lezo: ondarea eta hiri garapena. Lezoko historia urratsez urrats 5» Issuu (Noiz kontsultatua: 2019-09-20).
* ↑ Lezoko Hirigune Historikoa Birgaitzeko Plana. .
* ↑ «Indio Enea etxea. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-20).

## Kanpo estekak

* Datuak: Q65920577
* Multimedia: Indio Enea etxea / Q65920577
# Indio Hills (Kalifornia)

Indio Hills Ameriketako Estatu Batuetako erroldak esleitutako leku bat da. Riverside konderrian dago, Kalifornia estatuan. 1.048 biztanle ditu, 56,620988 kilometro koadroko azaleran banatuta.

## Ikus, gainera

* Riverside konderria

## Kanpo estekak

* Datuak: Q5915336
# Inocybe praetervisa

Inocybe praetervisa Inocybaceae familiako onddo espezie bat da. Oso susmagarria da. Muskarina du.

## Deskribapena

Kapela: Haritsua, 3 eta 5 cm bitarteko diametrokoa, hasieran koniko-kanpai itxurakoa, titiduna, gero zabaldu egiten da, baina jatorrizko formari eusten dio, titia beti bertan dela, ertza lobatua eta gero pitzatua. Kolore hori-okrea du edo hori-alutazeoa, gainazala zuntzexka erradialez apainduta dago, leuna titian eta argixeagoa.
Orriak: Estu samar, ia libreak, oinean mehetuak eta koska txiki batez itsatsiak. Hasieran zurixkak, ondoren gris-errauts kolorekoak, bukaeran arre-oliba kolorekoak.
Orri libreak: Oinera hurbiltzen diren orriak, baina ukitzen ez diotenak.
Hanka: Gehienetan itxura liraina eta luzea izaten du, izurtu-okertua, zilindrikoa, betea edo haritsu betea, goiko aldean pruinaduna, oinarrian erraboil formako zabalgune bat du, batzuetan la laua, nahiko bereizgarria. Kolore zurixka-horia du, ondoren okre-lasto kolorekoa, eta azkenik arrea.
Haragia: Zuria, kolorez aldatzen ez dena, usain espermatikoa, ez oso atsegina.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua esan nahi duen "cybe" hitzetik dator; hau da, zuntzezko kapela. Praetervisa epitetoa latinetik dator, aldatuta esan nahi duen "Praetervisus" hitzetik. Beste Inocybe-ekin nahasteko erraztasunagatik.

## Jangarritasuna

Susmagarritzat jo behar da, Inocybe gehienak bezala.

### Nahasketa arriskua

Inocybe bresadolae delakoarekin. Inocybe mixtilis espeziearekin ere bai, hau lerdenagoa da, kapela txikiagoa du eta hori-okre kolore biziagoak ditu.

## Sasoia eta lekua

Uda amaieran eta udazkenean. Nahiko arrunta da Picea excelsa zuhaitzen basoetan edo beste koniferoen basoetan, baita hostozabalen basoetan ere, belarra dagoen lurrean. Batzuetan ale asko elkarren ondoan agertzen dira, ia soropildua.

### Banaketa eremua

Europa, Ipar Amerika, Asiako iparraldea.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 431 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 358 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 233 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 242 or. ISBN 84-282-0865-4..

## Kanpo estekak

* Datuak: Q3914318
* Multimedia: Inocybe praetervisa / Q3914318
# Inocybe squamata

Inocybe squamata Inocybaceae familiako onddo espezie bat da.Toxikoa eta kalitate organoleptiko eskasarekin.
Sinonimoa: Inocybe sororia.

## Deskribapena

Kapela: Ertaina. 2 eta 7 cm bitarteko diametrokoa, koniko-ganbila, erradialki haritsu-ezkatatsua, batez ere erdialdean. Kapelaren azala marroi ilun kolorekoa erdialderantz eta argiagoa edo horixka ertzetara, gaztetan biribildua.
Orriak: Finak, estu, eskotatuak.
Orri eskotatuak: Oinera iritsi baino lehentxeago eskote txiki bat duten orriak.
Hanka: 2 eta 6 cm bitarteko garaierakoa, zilindriko erregularra, leuna (goian tomentudun samarra), zuria, marroi ilunera biratzen du.
Haragia: Fina, kapelarena okre kolorekoa eta zuria hankan, ez da gorritzen. Usain eta zapore desatseginekoa (espermarena). Espora-jalkina marroia.
Etimologia: Inocybe terminoa, muskulua, nerbioa, zuntza esan nahi duen “is inóx” hitzetatik eta burua esan nahi duen “cybe” hitzetik dator; hau da, zuntzezko kapela.

## Toxikotasuna

Toxikoa.

### Nahasketa arriskua

Inocybe rimosa toxikoarekin nahas daiteke, honek kapela ilunagoa eta ezkatatsuagoa du (ez erdialdean bakarrik).

## Sasoia eta lekua

Udazkenean (irailetik azarora). Mediterraneoko eskualdeetan. Makalen, burzuntzen, haritzen eta pagoen azpian. Baita belar artean eta karrasken orbeletan ere.

### Banaketa eremua

Quebec, Europa, Turkia, Benin.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 239 or. ISBN 84-505-1806-7..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Inocybe squamata: GBIF—the Global Biodiversity Information Facility.

## Kanpo estekak

* Datuak: Q10700023
* Multimedia: Inocybe squamata / Q10700023
# Inocybe proximella

Inocybe proximella Inocybaceae familiako onddo espezie bat da. Jangarritasuna ezezaguna da, baina ez kontsumitzea gomendatzen da, Inozibe gehienak toxikoak direlako.

## Deskribapena

Kapela: 1,5 eta 3,5 cm bitarteko diametrokoa, hasieran koniko-kanpai itxurakoa, gero zabaldu egiten da titi batekin, marroi-gaztaina-okre kolorekoa, okre-horixka, ilunagoa erdian. Azala gaztetan glabroa, laster ezkata txikietan apurtzen da.
Orriak: Itsatsiak, estu; hasieran zurixkak, gero okre antzekoak eta amaieran kanela kolorekoak.
Hanka: 3 eta 6 cm bitarteko garaierakoa eta 0,5 cm-ko lodierakoa, zuzena edo flexuosoa, ia berdina luzera osoan, pixka bat loditua oinarrian, hasieran betea, gero fistulosoa, luzetara zuntzexka ilunagoez ildaskatua.
Haragia: Ez oso lodia, zuria kapelan, arrosakara oinean. Usain ahula.
Etimologia: Inocybe terminoa, muskulua, nerbioa, zuntza esan nahi duen "is inós" hitzetatik eta burua esan nahi duen "cybe" hitzetik dator; hau da, zuntzezko kapela.

## Jangarritasuna

Ezezaguna. Ez kontsumitzea gomendatzen da, Inocybe gehienak toxikoak direlako.

## Sasoia eta lekua

Udazkenean, leku belartsu eta hezeetan

### Banaketa eremua

Ipar Amerika, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 432 or. ISBN 84-404-0530-8..

## Kanpo estekak

* Datuak: Q10535825
# Inocybe subbrunnea

Inocybe subbrunnea Inocybaceae familiako onddo espezie bat da.
Sinonimoa: Inocybe catalaunica.

## Deskribapena

Kapela: 2 eta 4,5 cm bitarteko diametrokoa. Kanpai itxurakoa, ganbila, titiduna, leuna, erdigunean arre iluna edo arre-gorria, ertzean zuria.
Orriak: Zurixkak, gero gris-arre kolorekoak.
Hanka: 2 eta 4 cm bitarteko garaierakoa. Zilindrikoa, ozta-ozta markatutako erraboilarekin, zurixka, arrosa koloreko ñabardurekin.
Haragia: Horixka, usaingabea.
Etimologia: Inocybe terminoa , muskulua, nerbioa, zuntza esan nahi duen “is inóx” hitzetik eta burua. esan nahi duen “cybe” hitzetik dator, hau da, zuntzezko kapela. Subbrunea epitetoa, Inocybe brunnea delakoaren antzekoa delako du.

## Jangarritasuna

Susmagarria.

### Nahasketa arriskua

Kapelaren erdian marroia eta ertzetan argia den Hydrocybe arre baten oso antzekoa da.

## Sasoia eta lekua

Udazkenean. Koniferoen basoetan.

### Banaketa eremua

Europa, Errusia, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 231 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Inocybe subbrunnea: GBIF—the Global Biodiversity Information Facility.

## Kanpo estekak

* Datuak: Q81025302
# Inocybe squarrosa

Inocybe squarrosa Inocybaceae familiako onddo espezie bat da.

## Deskribapena

Kapela: 1,2 cm inguruko diametrokoa, erdiesferikotik ganbilera eta gero zapal-deprimitura, titi batekin. Ertza inbolutotik altxatura. Kapelaren azala marroi ilun kolorekoa errezel zurixka sotil baten azpian; hasieran fibrilosoa, zuntz trinkoekin, baina laster ezkata txikitan disoziatuta, gehienetan tenteak; kapelaren alde marjinalean, disoziazioak ezkata triangeluar handiak eratzen ditu, gainditzean gurpil horzdun baten antzeko itxura hartuaz.
Orriak: Nahiko zabal, sabeldun samarrak, oinean adnatuak; marroi argi koloretik okre antzeko kolorera doazenak, koskadun ertza eta zurixka.
Hanka: 5 cm inguruko garaierarekin eta 0,2 cm inguruko diametroarekin, lantzeolatua, zilindrikoa, lodiera berdinekoa edo pixka bat gizendua, gainazala erabat fibrilosoa, zurbila, arrosa-more kolore arin bateko edo kapelaren estalduraren koloreko esfumaturekin.
Haragia: Oso haragi gutxi du, kanpoko aldean duen kolorekoa. Usain eta zapore nabarmenik gabea.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua esan nahi duen "cybe" hitzetik dator, hau da, zuntzezko kapela.

## Toxikotasuna

Toxikoa.

## Sasoia eta lekua

Alnus. Salix, Corylus, Populus, Quercus zuhaitzen inguruko landare-detrituez osatutako lur hezeetan.

### Banaketa eremua

Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 238 or. ISBN 84-282-0865-4..
* ↑ (Gaztelaniaz) Velazquez Vergara José Ignacio, Suarez Gil Angela. (2009). catalogo micológico. Banco de setas.
* ↑ Inocybe squarrosa: GBIF—the Global Biodiversity Information Facility.

## Kanpo estekak

* Datuak: Q10567598
* Multimedia: Inocybe squarrosa / Q10567598
# Inocybe tenebrosa

Inocybe tenebrosa Inocybaceae familiako onddo espezie bat da.
Sinonimoa: Inocybe atripes.

## Deskribapena

Kapela: 2,5 eta 4 cm bitarteko diametrokoa. Koniko kanpai itxurakoa, gero zabaldu egiten da eta titi kamutzarekin; hori-arre kolorekoa edo gorrixka zikina.
Orriak: Zurixkak, gero gris-arrexkak, ia libreak edo gutxi itsatsiak, ertz heteroformoarekin.
Orri libreak: Oinera hurbiltzen diren orriak, baina ukitzen ez diotenak.
Hanka: 1,5 eta 3,5 cm bitarteko garaierarekin eta 0,2 eta 0,6 cm bitarteko diametroarekin. Pruinaduna edo ildaskatua luzera guztian zistidioak daudelako; zuri-oliba antzeko kolorekoak, gero beltzaxka.
Haragia: Azidoaren usain bereizgarriarekin.
Etimologia: Inocybe terminoa, muskulua, nerbioa, zuntza esan nahi duen, “is inós” hitzetik eta burua, esan nahi duen “cybe” hitzetik dator, hau da, zuntzezko kapela. Atripes epitetoa latinetik dator, beltza esan nahi duen “ater” hitzetik eta hanka esan nahi duen “pes” hitzetik. Hankak duen kolore beltzagatik.

## Jangarritasuna

Susmagarria.

## Sasoia eta lekua

Udan eta udazkenean. Hostozabalen basoetan.

### Banaketa eremua

Ameriketako Estatu Batuak, Europa, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 223 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Inocybe tenebrosa: GBIF—the Global Biodiversity Information Facility.

## Kanpo estekak

* Datuak: Q10535858
# Inocybe phaeoleuca

Inocybe phaeoleuca Inocybaceae familiako onddo espezie bat da.
Sinonimoa: Inocybe splendens var. phaeoleuca.

## Deskribapena

Kapela: 50 cm arteko diametrokoa, lehenbizi koniko-kanpai itxurakoa, gero lau-ganbila, ondoren zabaldua titi nabarmen puntazorrotz samar batekin, hasieran ertza inkurbatua, zorrotza, osoa, zahartzean pitzatua. Kapelaren azala fibrilosoa, errezel orokorraren gris-zurixka koloreko hondakinekin, hasietan marroi ilun kolorekoa, marroi-hur kolorekoa, ertzerantz argiagoa, garatzean gainazala pitzatu egiten da eta hondo zurbilagoa ikusten da.
Orriak: Ez oso estu, sabeldunak, adnatuak, zurixkak, gero gris-marroi kolorekoak, ertza koska irregularrekin, zurixka.
Hanka: 50 mm arteko garaierakoa eta 6 mm arteko diametrokoa, luzanga, zilindrikoa, oinarria pixka bat loditua, fibrilosoa, pruina fin batekin goialdean, hasieran zurixka, gero okre antzeko kolorez zikindua.
Haragia: Ez oso lodia, zurixka, usain espermatikoa du eta zaporea ez oso nabarmena.
Etimologia: Inocybe terminoa, muskulua, nerbioa, zuntza esan nahi duen, "is inós" hitzetik eta burua, esan nahi duen "cybe" hitzetik dator, hau da, zuntzezko kapela.

## Jangarritasuna

Ez da jangarria, toxikoa izan daiteke.

### Nahasketa arriskua

Inocybe splendes var. Phaeoleuca oso antzekoa da.

## Sasoia eta lekua

Udan eta udazkenean. Hostozabalen basoetan, oso arraroa koniferoen azpian, lurzoru karedunetan. Oso urria.

### Banaketa eremua

Kanada, Alaska, Mexiko, Argentina, Europa, Errusia, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 240 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Inocybe phaeoleuca: GBIF—the Global Biodiversity Information Facility.

## Kanpo estekak

* Datuak: Q81024016
# Inocybe pusio

Inocybe pusio Inocybaceae familiako onddo espezie bat da.

## Deskribapena

Kapela: 9 eta 24 mm bitarteko diametrokoa, konikotik lau ganbilera, titiduna, ertz apendikulatuarekin, hasiera fibrila zurixkekin, zorrotza. Kapelaren azala feltroduna, zahartzean oso fibrilosoa eta ezkatekin pixka bat apaindua, marroi-hur kolorekoa, ilunagoa erdian.
Orriak: Adnatuak, zabal, gris zurbil kolorekoak tonu moreekin, ertza koska finekin, zurixka, orritxoekin eta lamelulekin.
Hanka: 24 eta 39 mm bitarteko garaierarekin eta 2 eta 5 mm bitarteko diametroarekin, zilindrikoa, oinarrian lodixeagoa, more kolorekoa edo lila antzekoa, goiko erdialdean gutxienez, pruina zurixkaz estalia, goiko herenean gutxienez fibrila arinekin, beheko erdian luzetarako fibrila arinekin, arrexka koloreko tonuekin.
Haragia: Usain espermatiko samarrarekin.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua esan nahi duen "cybe" hitzetik dator, hau da, zuntzezko kapela.

## Toxikotasuna

Toxikoa.

### Nahasketa arriskua

Inocybe erubescens eta antzeko beste espezie batzuekin nahas daiteke, identifikatzeko mikroskopikoa erabili beharra dago. Urria.

## Sasoia eta lekua

Udan eta udazkenean. Ezkien eta Quercus canariensis zuhaitzen azpian, areketako lurrean.

### Banaketa eremua

Kanada, Ameriketako Estatu Batuak, Maroko, Europa, Errusia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 238 or. ISBN 84-282-0865-4..
* ↑ (Gaztelaniaz) AsoJaen. (2023). Asociación Botánica y Micólogica de Jaen.
* ↑ (Gaztelaniaz) Cuña Fernandez Avelino. (2023). Avelinosetas.info 2023.
* ↑ Inocybe pusio: GBIF—the Global Biodiversity Information Facility.

## Kanpo estekak

* Datuak: Q10672727
* Multimedia: Inocybe pusio / Q10672727